
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 


ΝΟΜΟΣ ΥΠ’ ΑΡΙΘ. 2453 
Κύρωση Πράξεων Νομοθετικού Περιεχομένου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδΐδομε τον ακόλουθο νόμο που ψήφισε η Βουλή: 

Άρθρο 1 

1. Κυρώνεται η Πράξη Νομοθετικού Περιεχομένου: 
"Ρύθμιση των συνεπειών από την Κήρυξη της 26ης 
Ιουνίου 1996 ως ημέρας αργίας των Δημοσίων Υπηρε¬ 
σιών", που δημοσιεύθηκε στην Εφημερίδα της Κυβερ- 
νήσεως (ΦΕΚ 133 Α7 25.6.1996), η οποία έχει ως εξής: 

"ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρύθμιση των Συνεπειών από την Κήρυξη της 26ης 
Ιουνίου 1996 ως ημέρας αργίας των Δημοσίων Υπηρε¬ 
σιών 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παρ. 1 του άρθρου 44 του Συ¬ 
ντάγματος. 

2. Την εξαιρετικά επείγουσα, έκτακτη και απρόβλεπτη 
ανάγκη για τη ρύθμιση των συνεπειών από την κήρυξη 
με το π.δ. 189/1996 (ΦΕΚ 130 Α') της Τετάρτης 26ης 
Ιουνίου 1996, ημέρας της κηδείας του πρώην Πρωθυ¬ 
πουργού και Προέδρου του ΠΑ.ΣΟ.Κ. Ανδρέα Γ. Πα- 
πανδρέου ως αργίας. 

3. Τη δυσκολία έκδοσης νόμου σε σύντομο χρονικό 
διάστημα, ύστερα από πρόταση του Υπουργικού Συμ¬ 
βουλίου, αποφασίζουμε: 

Άρθρο Μόνο 

1) Η 26η Ιουνίου 1996, ημέρα Τετάρτη, λογίζεται ως 
ημέρα αργίας και των υπηρεσιών του ευρύτερου δημό- 

σιου τομέα, του Χρηματιστηρίου Αξιών Αθηνών, καθώς 
και όλων των λειτουργουσών στην Ελλάδα Τραπεζών 
και των άμεσα ή έμμεσα ελεγχόμενων από αυτές θυ¬ 
γατρικών εταιρειών τους, 

2) Η άνω ημέρα είναι εξαιρετέα για όλες τις έννομες 
συνέπειες που απορρέουν από πς κείμενες διατάξεις 
περί λήξεως προθεσμιών και συμπληρώσεως παραγρα- 
φής. 

3) Η ισχύς αυτής της Πράξης, που πρέπει να κυρωθεί 
νομοθετικά σύμφωνα με το άρθρο 44 παρ. 1 του Συ¬ 
ντάγματος. αρχίζει από τη δημοσίευσή της στην Εφη¬ 
μερίδα της Κυβερνήσεως. 

Αθήνα, 25 Ιουνίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 
ΚΩΝΣΤΑΝΤΙΝΟΣ ΣΗΜΙΤΗΣ 
ΤΑ ΜΕΛΗ 

ΑΠ.- Αθ. ΤΣΟΧΑΤΖΟΠΟΥΛΟΣ. ΓΕΡ. ΑΡΣΕΝΗΣ, 
ΘΕΟΔ. ΠΑΓΚΑΛΟΣ, ΓΙΑΝ. ΠΑΠΑΝΤΩΝΙΟΥ. ΑΛΕΞ. ΠΑ- 
ΠΑΔΟΠΟΥΛΟΣ, ΒΑΣ. ΠΑΠΑΝΔΡΕΟΥ, ΚΩΝΣΤ. ΛΑΛΙΩ- 
ΤΗΣ, ΓΕΩΡΓ. ΠΑΠΑΝΔΡΕΟΥ. ΣΤΕΦ. ΤΖΟΥΜΑΚΑΣ, 
ΕΥΑΓΓ. ΓΙΑΝΝΟΠΟΥΛΟΣ, ΑΝΑΣΤ. ΠΕΠΟΝΗΣ, ΕΥΑΓΓ. 
ΒΕΝΙΖΕΛΟΣ, ΣΤΑΥΡΟΣ ΜΠΕΝΟΣ. ΚΟΣΜΑΣ ΣΦΥΡΙΟΥ. 
ΑΝΤ. ΚΟΤΣΑΚΑΣ, ΧΑΡΑΛ. ΚΑΣΤΑΝΙΔΗΣ, ΔΗΜ. ΡΕΠ- 
ΠΑΣ, ΓΕΩΡΓ. ΡΩΜΑΙΟΣ" 

2. Κυρώνεται η Πράξη Νομοθετικού Περιεχομένου: 
"Μέτρα ενίσχυσης των χαμηλοσυνταξιούχων". που δη¬ 
μοσιεύθηκε στην Εφημερίδα της Κυβερνήσεως (ΦΕΚ 
211 Α729.8.1996), η οποία έχει ως εξής: 

•ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Μέτρο ενίσχυσης των χαμηλοσυνταξιούχων 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του άρθρου 44 παρ. 1 του Συντάγ- 
-ματος. 

2- Την έκτακτη, εξαιρετικά επείγουσα και απρόβλεπτη 
ανάγκη νσ ενισχυθούν οι χαμηλοσυνταξιούχοι του Δη¬ 
μοσίου, αποφασίζουμε: 

Αρθρο 1 

Επίδομα Κοινωνικής Αλληλεγγύης 
Συνταξιούχων (Ε.Κ.Α.Σ.) 

1. Στους συνταξιούχους και βοηθηματούχους του 
Δημοσίου γενικά, χορηγείται κατά μήνα από 1ης Ιουλίου 
1996 Επίδομα Κοινωνικής Αλληλεγγύης (Ε.Κ.Α.Σ,). 

2. Το ανωτέρω επίδομα δικαιούνται οι από ίδιο δικαίωμα 
ή από μεταβίβαση συνταξιούχοι και βοηθηματούχοι. ε¬ 
φόσον συντρέχουν αθροιστικά οι εξής προϋποθέσεις: 

α. Έχουν συμπληρώσει το 65ο έτος της ηλικίας τους 
κατά την 1η Ιουλίου 1996. 

Ειδικά για τα πρόσωπα των υποπεριπτώσεων αα και 
ββ' της περίπτωσης β της παραγράφου 3 του άρθρου 
56 του Κώδικα Πολιτικών και Στρατιωτικών Συντάξεων 
(π.δ. 1041/1979, ΦΕΚ 292 Α), τα οποία λαμβάνουν 
σύνταξη ή βοήθημα από ίδιο δικαίωμα, δεν απαιτείται 
η συμπλήρωση του αναφερόμενου στο προηγούμενο 
εδάφιο ορίου ηλικίας. 

β. Το συνολικό ετήσιο ακαθάριστο εισόδημα από 
συντάξεις, κύριες και επικουρικές, συμπεριλαμβανομέ¬ 
νων και των μερισμάτων ή βοηθημάτων, καθώς και από 
απασχόληση δεν έχει υπερβεί κατά το έτος 1995 το 
ποσό του ενός εκατομμυρίου τετρακοοίων χιλιάδων 
(1.400.000) δραχμών. 

γ. Το συνολικό ετήσιο ατομικό φορολογητέο εισόδημα 
κατά το ίδιο ως άνω έτος δεν έχει υπερβεί το ποσό 
του ενός εκατομμυρίου οκτακόσιων χιλιάδων (1.800.000) 
δραχμών. 

δ. Το συνολικό ετήσιο οικογενειακό φορολογητέο 
εισόδημα δεν έχει υπερβεί κατά το έτος 1995 το ποσό 
των δύο εκατομμυρίων οκτακόσιων χιλιάδων (2.800.000) 
δραχμών. 

3. Το επίδομα της παραγράφου 1 ανέρχεται σε: 

α) δραχμές έντεκα χιλιάδες τετρακόσιες (11.400) για 
όοους λαμβάνουν μηνιαία σύνταξη (κύρια και επικουρική) 
ή βοήθημα μέχρι εκατό χιλιάδες (100.000) δραχμές. 

β) δραχμές οκτώ χιλιάδες πεντακόσιες πενήντα 
(8.550) για όσους λαμβάνουν μηνιαία σύνταξη ή βοη¬ 
θήματα από εκατό χιλιάδες μία (100.001) μέχρι εκατόν 
τέσσερις χιλιάδες (104.000) δραχμές. 

γ) δραχμές πέντε χιλιάδες επτακόσιες (5.700) για 
όσους λαμβάνουν μηνιαία σύνταξη ή βοήθημα από εκατόν 
τέσσερις χιλιάδες μία (104.001) μέχρι εκατόν επτά 
χιλιάδες (107.000) δραχμές και 
δ) δραχμές δύο χιλιάδες οκτακόσιες πενήντα (2.850) 
για όσους λαμβάνουν μηνιαία σύνταξη ή βοήθημα από 
εκατόν επτά χιλιάδες μία (107.001) μέχρι εκατόν δέκα 
χιλιάδες (110.000) δραχμές. 

Με τον όρο σύνταξη νοείται εκτός της κύριας σύ¬ 
νταξης που λαμβάνει ο συνταξιούχος από οποιονδήποτε 
φορέα κύριας ασφάλισης και τα τυχόν καταβαλλόμενα 


μερίσματα, καθώς και οι επικουρικές συντάξεις. 

4. Το Ε.Κ.Α.Σ. χορηγείται και σε εκείνους που θα 
καταστούν συνταξιούχοι μετά την 1η Ιουλίου 1996, 
εφόσον συντρέχουν στο πρόσωπό τους οι προϋποθέσεις 
της παραγράφου 2 του παρόντος άρθρου. Στους συ¬ 
νταξιούχους και βοηθηματούχους που συμπληρώνουν 
το όριο ηλικίας μετά την ημερομηνία αυτή το Ε.Κ.Α.Σ. 
αρχίζει να καταβάλλεται από την πρώτη του επόμενου 
μήνα εκείνου που συμπληρώνουν το 65ο έτος της 
ηλικίας τους. 

Αρθρο 2 

Διαδικασία χορήγησης - Δικοιολογητικά 

1. Για την αναγνώριση του δικαιώματος του Ε.Κ.Α.Σ, 
σύμφωνα με τις διατάξεις του παρόντος άρθρου, ορί¬ 
ζονται αρμόδιες οι διευθύνσεις συντάξεων του Γενικού 
Λογιστηρίου του Κράτους στις οποίες οι συνταξιούχοι 
ή βοηθηματούχοι υποβάλλουν τα εξής δικοιολογητικά: 

α) Αίτηση, συνοδευόμενη από υπεύθυνη δήλωση, στην 
οποία θα σναφέρονται ο φορέας ή οι φορείς συντα- 
ξιοδότησης. 

Οι συνταξιούχοι ή βοηθηματούχοι που λαμβάνουν 
σύνταξη ή βοήθημα από περισσότερους του ενός α¬ 
σφαλιστικούς φορείς, συμπεριλαμβανομένου και του Δη¬ 
μοσίου. επιλέγουν με την ίδια δήλωση το φορέα κύριας 
ασφάλισης, ο οποίος θα καταβάλλει το Ε.Κ.Α.Σ.. 

β) Πιστοποιητικό δήμου ή κοινότητας που να βεβαιώνει 
την ημερομηνία γεννήσεώς τους ή φωτοτυπία του δελ¬ 
τίου της αστυνομικής τους ταυτότητας. 

γ) Αποκόμματα επιταγών κυρίων συντάξεων ή βοη¬ 
θημάτων ενός εκ των δύο μηνών που προηγούνται του 
μήνα που υποβάλλεται η αίτηση ή σημειώματα τραπεζών 
των ιδίων μηνών σε περίπτωση που οι συντάξεις ή το 
βοηθήματα πληρώνονται μέοω τραπέζης και βεβαιώσεις 
των επικουρικών τους ταμείων. 

δ) Εκκαθαριστικό σημείωμα εφορίας για τα εισοδήματα 
του έτους 1995 ή υπεύθυνη δήλωση του ν. 1599/1986 
(ΦΕΚ 75 Α') θεωρημένη από την αρμόδια Δ.Ο.Υ. στην 
περίπτωση που δεν είναι υπόχρεος υποβολής δήλωσης 
φόρου εισοδήματος. Στην ίδια δήλωση θα δηλώνονται 
τα συνολικά εισοδήματα του έτους 1995 από απασχό¬ 
ληση και συντάξεις ή βοηθήματα, καθώς και το συνολικό 
ατομικό και οικογενειακό φορολογητέο εισόδημα. 

2. Το ποσό του Ε.Κ.Α.Σ. που καταβλήθηκε από ο- 
ποιονδήποτε ασφαλιστικό φορέα κατά το προηγούμενο 
έτος δεν λαμβάνεται υπόψη για την εξέταση της συν¬ 
δρομής των εισοδηματικών κριτηρίων της παραγράφου 
2 του άρθρου 1 του παρόντος. 

3. Στους συνταξιούχους και βοηθηματούχους που 
πληρούν τις προϋποθέσεις της παραγράφου 2 του 
προηγούμενου άρθρου κατά την έναρξη ισχύος του 
παρόντος νόμου, αλλά λαμβάνουν ποσό μηνιαίων συ¬ 
ντάξεων - κυρίων και επικουρικών - ή βοηθημάτων 
χωρίς τυχόν αναδρομικά ποσά κατά τον ένα εκ των 
δύο μηνών που προηγούνται του μήνα υποβολής της 
αίτησης, το οποία υπερβαίνει τις εκατόν δέκα χλιάδες 
(110.000) δραχμές, δεν καταβάλλεται το επίδομα της 
παραγράφου 1 του άρθρου 1 του παρόντος, Το επίδομα 
δεν καταβάλλεται επίσης σε όσους λαμβάνουν σύνταξη 
ή χορηγία ως αιρετά όργανα της πολιτείας, αε όοους 
λαμβάνουν σύνταξη σύμφωνα με πς διατάξεις του άρ¬ 
θρου 6 του ν. 2320/1995 (ΦΕΚ 133 Α'). καθώς και σε 
όσους διαμένουν στην αλλοδαπή. 

4. Όπου στα άρθρα 1 και 2 του παρόντος νόμου 

αναφέρεται ο όρος κύρια σύνταξη ή βοήθημα νοείται 
το ποσό που αναγράφεται ως συνολικό ακαθάριστο 
ποσό στην επιταγή της σύνταξης ή του βοηθήματος, 
αντίστοιχα. 

5. Σε περίπτωση αναστολής ή χωριστής καταβολής 
των συνταξιοδοτικών μεριδίων το Ε.Κ.Α Σ. χορηγείται 
στα πρόσωπα στα οποία καταβάλλεται σύνταξη ή βοή¬ 
θημα σύμφωνα με τις κλιμακώσεις της παρ. 3 και τις 
προϋποθέσεις της παραγράφου 2 του άρθρου 1 του 
παρόντος. 

6. Οι διατάξεις της κείμενης νομοθεσίας περί ενδίκων 
μέσων, καθώς και για κάθε άλλο θέμα το οποίο δεν 
ρυθμίζεται ευθέως με τις διατάξεις του παρόντος νόμου, 
έχουν ανάλογη εφαρμογή και για την καταβολή του 
Ε.Κ.Α.Σ.. 

7. Ο συνταξιούχος που αποκτά αναδρομικά δικαίωμα 
σύνταξης ή βοηθήματος δικαιούται Ε.Κ.Α.Σ.. σύμφωνα 
με τις προϋποθέσεις της παρ. 2 και τις κλιμακώσεις 
της παρ. 3 του άρθρου 1. από την πρώτη του μήνα 
που εκδίδεται η σχετική πράξη ή απόφαση. 

Σε περίπτωση θανάτου του συνταξιούχου, το Ε.Κ.Α.Σ. 
δεν καταβάλλεται στις τρίμηνες ή εξάμηνες συντάξεις. 
Μετά τη λήξη των τριμήνων ή εξαμήνων κατά περίπτωση 
συντάξεων το Ε.Κ.Α.Σ. χορηγείται στο πρόσωπο στο 
οποίο μεταβιβάζεται η σύνταξη ή το βοήθημα μετά το 
θάνατο του συνταξιούχου ή του βοηθηματούχου αντί¬ 
στοιχα, εφόσον συντρέχουν σε αυτό οι προϋποθέσεις 
της παρ. 2 του άρθρου 1 του παρόντος. 

8. Στους συνταξιούχους και βαηθηματούχους της παρ. 

1 του προηγούμενου άρθρου καταβάλλεται επιπλέον 
ένα επίδομα Κοινωνικής Αλληλεγγύης ως δώρο Χρι¬ 
στουγέννων και από μισό επίδομα ως δώρο Πάσχο και 
ως επίδομα αδείας. 

9. Το Ε.Κ.Α.Σ. δεν ενσωματώνεται στη σύνταξη ή το 
βοήθημα αλλά εμφανίζεται στις επιταγές των συντάξεων 
με τις οποίες συγκαταβάλλεται σε ξεχωριστή στήλη και 
δεν λαμβάνεται υπόψη για τη χορήγηση της Α.Τ.Α. και 
των ποσοστιαίων αυξήσεων που χορηγήθηκαν μετά την 
κατάργησή της, σε εφαρμογή των νόμων περί εισοδη¬ 
ματικής πολιτικής. 

10. Το Ε.Κ.Α.Σ. δεν υπόκειται σε εισφορά για υγειο¬ 
νομική περίθαλψη ούτε στην ειδική εισφορά της παρ. 

3 του άρθρου 20 του ν. 2084/1992 (ΦΕΚ 165 Α). 

11. Θέματα που ενδεχομένως θα ανακύψουν από την 
εφαρμογή των διατάξεων του παρόντος άρθρου, καθώς 
και θέματα που σχετίζονται με την απλούστευση της 
διαδικασίας χορήγησης του Ε.Κ.Α.Σ. δύνανται να ρυθ¬ 
μίζονται είτε με απόφαση του Υπουργού Οικονομικών 
είτε με κοινή απόφαση των Υπουργών Οικονομικών, 
Εργασίας και Κοινωνικών Ασφαλίσεων και Εμπορικής 
Ναυτιλίας, κατά περίπτωση. 

12. Το Ε.Κ.Α.Σ. θα καταβάλλεται μέχρι 31 Αυγούστου 
1997 με τις προϋποθέσεις του προηγούμενου άρθρου, 
ανεξάρτητα από τυχόν μεταβολή στο ποσό της κατα¬ 
βαλλόμενης σύνταξης ή βοηθήματος. Για το εφεξής 
χρονικό διάστημα και σε ετήσια βάση, αρχής γενομένης 
από 1ης Σεπτεμβρίου 1997, τα ποσά που αναφέρονται 
στις παραγράφους 2 και 3 του άρθρου 1 του παρόντος 
θα αναπροσαρμόζονται με κοινή απόφαση των Υπουρ¬ 
γών Εθνικής Οικονομίας, Οικονομικών, Εργασίας και 


Κοινωνικών Ασφαλίσεων και Εμπορικής Ναυτιλίας. Με 
όμοια απόφαση θα αναπροσαρμόζεται. γκ: τις από 1ης 
Σεπτεμβρίου 1997 και εφεξής ετήσιες χρονικές περιό¬ 
δους, και το ποσό του Ε.Κ.Α.Σ. με βάπ την εξέλιξη 
του Δείκτη Τιμών Καταναλωτή 

13. Σε περίπτωση υποβολής ανακριβούς δήλωσής εκ 
μέρους του συνταξιούχου ή βοηθηματαιχου. είτε για 
το φορέα καταβολής του Ε.Κ.Α.Σ. είτε γιο τα εισοδη¬ 
ματικά του στοιχεία, ή πολλαπλής είσπραξης, τα α- 
χρεωστήτως καταβληθέντα ποσά του Ε.Κ.Α.Σ παρα- 
κροτουνται στο διπλάσιο από το ποσό της κυρίας 
σύνταξης ή του βοηθήματος του σε έξι (6) μηνιαίες 
δόσεις, με απόφαση του αρμόδιου ΔιευΒυντη των Συ¬ 
ντάξεων. 

Αρθρο 3 

Η ισχύς της παρούσας Νομοθετικής Πράξεως αρχίζει 
από τη δημοσίευσή της στην Εφημερίδα της Κυβερνή- 
σεως. εκτός αν διαφορετικά ορίζεται στις επί μέρους 
διατάξεις. 

Στον Πρωθυπουργό αναθέτουμε τη δημοσίευση και 
εκτέλεση αυτής της Πράξεως Νομοθετικού Περιεχομέ¬ 
νου 

Αθήνα, 29 Αυγούστου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 
ΤΑ ΜΕΛΗ 

ΑΠ.- ΑΘ. ΤΣΟΧΑΤΖΟΠΟΥΛΟΣ. ΓΕΡ. ΑΡΣΕΝΗΣ. 
ΘΕΟΔ ΠΑΓΚΑΛΟΣ, ΠΑΝ. ΠΑΠΑΝΤΠΝΙΟΥ. ΑΛΕΞ ΠΑ- 
ΠΑΔΟΠΟΥΛΟΣ. ΒΑΣ ΠΑΠΑΝΔΡΕΟΥ. ΚΩΝ ΛΑΛ1ΩΤΗΣ. 
ΓΕΩΡ. ΠΑΠΑΝΔΡΕΟΥ, ΣΤΕΦ. ΤΖΟΥΜΑΚΑΣ. ΕΥΑΓΓ 
ΠΑΝΝΟΠΟΥΛΟΣ. ΑΝ. ΠΕΠΟΝΗΣ, ΕΥΑΓΓ. ΒΕΝΙΖΕ- 
ΛΟΣ. ΚΩΝ. ΓΕΙΤΟΝΑΣ. ΦΙΛ. ΠΕΤΣΑΛΝΙΚΟΣ. ΧΑΡ ΚΑ- 
ΣΤΑΝΙΔΗΣ. ΔΗΜ. ΡΕΠΠΑΣ- 

Άρθρο 2 

Η κυρούμενη από το άρθρο 1 παρ 2 του παρόντος 
νόμου Πράξη Νομοθετικού Περιεχομένου εφαρμόζεται 
ανάλογα από 1ης Ιουλίου 1996 και στους συνταξιούχους, 
των οποίων οι συντάξεις δεν καταβάλλονται οπό το 
Δημόσιο, διέπονται όμως από τις ίδιες διατάξεις, είτε 
κατά παραπομπή προς όσα ισχύουν για τις πολιτικές 
συντάξεις, είτε με ιδιαίτερα νομοθετήματα που περι¬ 
λαμβάνουν παρόμοιες διατάξεις, καθώς και για όσους 
διέπονται από το καθεστώς του π.δ. 850/1980 (ΦΕΚ 
211 Α). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΠΡΩΤΟ) 


Άρθρο 3 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως εκτός αν διαφορετικά 
ορίζεται στις επί μέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του Κράτους. 


Αθήνα, 17 Ιανουάριου 1997 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΡΓΑΣΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ ΜΙΛΤ. ΠΑΠΑίΟΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 
ΓΤ. ΣΟΥΜΑΚΗΣ 


θεωρήθηκε και τέθηκε η Μεγάλη Σφραγίδα τον Κράζονς. 

Αθήνα, 20 Ιανουάριου 1997 

Ο ΕΠ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




